Diari Oficial de la Generalitat Valenciana


Sumari del DOGV 4058, del 06-08-2001 (2001/6683)

Notificació de l'acord d'iniciació de l'expedient LL-16/01 d'anul·lació de l'autorització sanitària per deficiències.
---------------------------------------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6683


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient LL-16/01 d'anul·lació de l'autorització sanitària per deficiències. [2001/6683]
  
Vista l'acta d'inspecció núm. 137243, de 7 de maig de 2000, formalitzada a l'establiment situat a Serra, polígon industrial, parcel·la 97, el titular del qual és Francisco Lopez Serrano, dedicat a l'activitat de manipulació, envasament, emmagatzematge i distribució de rovellons, en què consta que presenta les deficiències següents: 1. No té clorador automàtic al depòsit d'aigua que proveeix la indústria.
  
Atés que la deficiència esmentada vulnera el que disposa l'article 10 del títol III del Reial Decret 1138/1990, de 14 de setembre, que aprova la Reglamentació Tècnica Sanitària per al proveïment i el control de les aigües potables de consum públic, i també el punt 1 del capítol VII de l'annex del Reial Decret 2207/1995, de 28 de desembre, que estableix les normes d'higiene relatives als productes alimentaris.
  
Até que l'autorització sanitària, obtinguda pel silenci administratiu segons que preveu l'article 43 de la Llei 30/1992, està condicionada al compliment de les condicions higièniques sanitàries.
  
Acorde
  
Iniciar l'expedient núm. LL-16/01, d'anul·lació de l'autorització sanitària de per a l'exercici de l'activitat de manipulació, envasament i emmagatzematge i distribució de rovellons en el domicili de la indústria situada a la parcel·la 97 del polígon industrial de Serra.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de deu dies, comptador des de l'endemà de la recepció d'aquest acord, perquè formule les al·legacions i presente els documents que convinguen al seu dret.
  
L'òrgan competent per a resoldre el present expedient és el director general per a la Salut Pública, segons la competència atribuïda per l'article 12.f del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat.
  
D'acord amb el que disposa l'article 42.4 de la Llei 30/1992, de 26 de novembre, segons la redacció de la Llei 4/1999, se li informa que:
  
El termini màxim per a resoldre i notificar aquest procediment és de tres mesos comptadors des de la data del present acord, segons el que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
La manca de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
Per obtenir més informació sobre l'estat de la tramitació del seu procediment pot adreçar-se a aquest centre, situat a València, al carrer de Sant Vicent, núm. 83, telèfon 79 499 53 37, i a l a Direcció General per a la Salut Pública, situada a València, al carrer de Rodríguez Fornos, núm. 4, telèfon 94 393 73 77.